Skoliere beseer toe trok deur parkeerplek jaagArgieffoto Ses meisies, almal 16 jaar oud, is Donderdagmiddag beseer nadat ŉ vragmotor deur ŉ parkeerplek by ŉ skool in KwaDabeka in KwaZulu-Natal gejaag het. “Onderwysers en lede van die publiek was by die leerlinge toe paramedici by die toneel in Khululekarylaan opgedaag het,” het Russel Meiring, woordvoerder van ER24, in ŉ verklaring gesê. “Die vragmotor het die kinders getref en in ŉ aangrensende erf tot stilstand gekom.” Die ses leerlinge en die vragmotorbestuurder het slegs geringe tot matige beserings opgedoen. “Die pasiënte is op die toneel behandel en na ŉ nabygeleë mediese kliniek geneem vir verdere behandeling.” het Meiring bygevoeg. Die oorsaak van die ongeluk is nog nie bekend nie.